Diari Oficial de la Generalitat Valenciana


Sumari del DOGV 1627, del 23-09-1991 (1991/822677)

RESOLUCIÓ de 24 de juliol de 1991, del Director General de Comerç, sobre ampliació en la convocatòria de campanyes de reforma d'estructures comercials.
-------------------------------------------------------------------------------------------------------------------------------------------------------

### Dades del document

Número de DOGV
:   1627

Data del DOGV
:   23-09-1991

Secció del DOGV
:   ALTRES DISPOSICIONS

Número del document
:   1991/822677


Data del document
:   24-07-1991

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució de 24 de juliol de 1991, del Director General de Comerç, sobre ampliació en la convocatòria de campanyes de reforma d'estructures comercials.  
Publicada la Resolució de 25 de febrer de 1991, del Director General de Comerç, sobre convocatòria de campanyes de reforma d?estructures comercials, emparada en l'article 14 de l?Ordre de 30- de novembre de 1987, del Conseller d?Indústria, Comerç I Turisme, s?estima procedent per tal d?aconseguir una major conseqüència entre les distintes línies de suport al sector de la distribució i la política econòmica general i sectorial ampliar en dos les campanyes de suport directe a la realització d'inversions en la infrastructura d?aquest sector.  
Així, es planteja ampliar als comerços individuals els beneficis ja regulats per a la resta d'agents implicats en el concepte de comerç agrupat, establint alhora les mesures necessàries per a facilitar el relleu generacional que imposa la racionalització d'aquest sector.  
En virtut d?això, i d'acord amb el que estableix la disposició final primera de l'Ordre de 30 de novembre de 1987, del Conseller d'Indústria, Comerç i Turisme, resolc:  
Article primer  
Es convoquen les següents campanyes en matèria de reforma d?estructures comercials, complementàries a les convocades mitjançant Resolució de 25 de febrer de 1991, del Director General de Comerç:  
1. Campanya de modernització i adequació dels establiments comercials que realitzen la seua activitat econòmica en una unitat: agrupada físicament.  
2. Campanya de foment del relleu generacional en el comerç.  
Article segon  
1. Per a la campanya de modernització i adequació dels establiments comercials que realitzen la seua activitat econòmica en una unitat agrupada físicament podran concedir-se subvencions de fins el 20% de la inversió que s?efectue per part de cadascun dels comerciants establerts en la unitat física (mercat, galeria comercial,...) en adequar el seu establiment o els espais comuns d?aquesta unitat a un projecte global de reforma, modernització, equipament i/o modificació d'imatge de l?esmentat entorn físic.  
La subvenció no podrà superar la quantitat de 2.000.000 de pessetes per establiment.  
2. Per a la campanya de foment del relleu generacional en el comerç podran concedir-se subvencions de fins el 20% de la inversió que es realitze en l?establiment per a actualitzar la seua imatge i gestió a les tècniques i tendències actuals per part del nou titular de l?establiment. Per a accedir a aquestes ajudes el comerç, haurà de tenir un mínim de 15 anys d?antiguitat amb el seu titular actual, tenint aquest almenys 55 anys d'edat, i el nou titular, menor de 35 anys, haurà de demostrar la seua capacitat per a la renovació de l?establiment mitjançant l'aportació de documentació que acredite la seua experiència o la seua formació en el sector de la distribució i la presentació d'un projecte amb estudi de viabilitat que incloga les millores a introduir a nivell d'infrastructura, imatge i gestió.  
La subvenció no podrà superar la quantitat de 3.500.000 pessetes per establiment.  
Per a la determinació del percentatge al qual es donarà suport en cada cas es valorarà:  
- L?adequació del projecte a les tendències actuals del comerç i del consumidor i/o usuari.  
- L?experiència i/o formació demostrada.  
- La vinculació existent entre el sol·licitant i el titular actual.  
- El manteniment del número de llocs de treball existents.  
Article tercer  
Aquestes campanyes són ampliació de les fixades mitjançant la Resolució de 25 de febrer de 1991, per la qual cosa els és d?aplicació el que regulen aquesta i l?Ordre de 30 de novembre de 1987, del Conseller d'Indústria, Comerç i Turisme, per la qual es regulen les ajudes al sector de la distribució en matèria de reforma d?estructures comercials, modificada per l?Ordre de 24 de maig de 1991, del Conseller d'Indústria, Comerç i Turisme.  
DISPOSICIO FINAL  
Aquesta resolució vigirà el dia en què es publique en el Diari Oficial de la Generalitat Valenciana.  
València, 24 de juliol de 1991. - El Director General de Comerç: Manuel López Estornell.